དུམ་མཚམས་སྔ་མ་བཞི་བོར་སྤྱང་ཀིའི་རང་བཞིན་གཙོར་བཟུང་ནས་ཞིབ་རྗོད་བྱེད་པའི་ཁྲོད་དུ།སྤྱང་ཀི་དང་ཁ་གཏད་དུ་ཡོད་པའི་རང་བྱུང་ཁམས་དང་སྤྱི་ཚོགས།སྤྱི་ཚོགས་རིག་གནས་དེར་འཚོ་བའི་མི་བཅས་དང་འབྲེལ་ནས།སྙན་ངག་པའི་སེམས་ན་ཡོད་པའི་རང་རྐྱ་བའི་འགལ་བ་དང་རང་གཞན་གྱི་འགལ་བ་རྣམས་བྲིས་ཡོད།ཤོ་ལོ་ཀ་ལྔ་བ་དྲུག་པ་བདུན་པའི་ནང་དུ་གཙོ་བོ་སྤྱང་ཀིའི་བྱ་བ་བརྗོད་ཀྱི་ཡོད།སྐབས་འདིར་སྤྱང་ཀི་ནི་རང་བྱུང་དང་སྤྱི་ཚོགས་གཉིས་ཀ་བརྒལ་ནས་སྐྱེས་མཆོག་ལྟ་བུར་གྱུར་འདུག